પ્રથમ ટર્મમાં હિંમતનગર તાલુકા પંચાયતમાં કોંગ્રેસને સુકાન મળ્યુ હતુ પરંતુ નવી ટર્મના સમયે ભાજપે કોંગ્રેસના ત્રણ સદસ્ય અને એક અપક્ષને પોતાની તરફે ખેંચીને સત્તા હાંસીલ તો કરી દીધી પરંતુ શાસન કરવું ભાજપ માટે અઘરુ સાબિત થઈ રહ્યું હોય તેમ આજે બીજા ટર્મની યોજાયેલી પ્રથમ સામાન્ય સભામાં ભારે હોબાળો મચી ગયો હતો, જેમાં હરેશ પ્રજાપતિ, અંકિત પટેલ અને અમિત પટેલ સહિત કોંગ્રેસના સદસ્યોએ નવા પ્રમુખ નયનાબેન પટેલે કેટલા ગામોનો પ્રવાસ કર્યો અને કેટલા કિમી તેમની ગાડી ફરી તે અંગેનો સવાલ કરતાં અધિકારીઓએ પ્રમુખ વતી જવાબમાં જણાવ્યુ હતુ કે પ્રમુખે પાંચ ગામોમાં પ્રવાસ કર્યો હતો અને કુલ ૩૪૪પ કિમી પ્રવાસ થયો છે, અને જે પાછળ રર૩ લિટર ડિઝલનો ખર્ચ પાડવામાં આવ્યો છે.